هويدا سالم عودة سالم، 23 سنة، ربة منزل، هى أول من التقى كرم بعد تنفيذه الجريمة.. طرقت الباب عليه.. ورفض أن يفتح لها وقال لها: «استنى طالع لك».. ربما كان ينظف ملابسه الملطخة بالدماء ليقابلها بهدوء.. قالت «هويدا» فى تحقيقات النيابة: «اللى حصل إن أنا أبقى أخت زوجة الشيخ عودة سرداح، وأنا أعرف المجنى عليها منال وجوزها أبوحسين من حوالى أربع سنين من ساعة ما جه من الصف هو ومراته، وكان معاها ساعتها حسين ودعاء، وجه اشتغل مع الشيخ عودة سرداح غفير وخلف بعد كدا محمود وحنين من مراته منال، وإحنا كنا علاقتنا كويسة وكنا بنروح نقعد فى بيوت بعض وأن المجنى عليها منال كانت أكتر من أختى..